**V Ý Z V A**

na predkladanie cenových ponúk

a pre určenie predpokladanej hodnoty zákazky

podľa § 6 a § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“ alebo zákon o verejnom obstarávaní“) a Smernice mesta Snina o verejnom obstarávaní   
na poskytnutie služby s názvom

**Vypracovanie projektovej dokumentácie pre stavebné povolenie a realizáciu stavby Rekonštrukcia verejných budov v súlade s prírodou v projekte „Snina – mesto pripravené  
 na klimatickú zmenu“ a inžinierska činnosť**

**Kód projektu: ACC02PO3**

**1. Identifikácia obstarávateľa**

**Úradný názov:** Mesto Snina

**Zastúpené:** Ing. Daniela Galandová, primátorka mesta

**IČO:** 00323560

**Poštová adresa:** Strojárska 2060/95

**PSČ:** 069 01

**Mesto :** Snina

**Štát:** Slovenská republika

**Internetová adresa (URL):** [www.snina.sk](http://www.snina.sk)

**Kontaktná osoba:** JUDr. Mgr. Miriam Slobodníková PhD.

**Mobil:** +421 917718040

**E-mail:** miriam.slobodnikova@gmail.com

**2. Predmet zákazky**

Zákazka na dodanie **služby**. Predmetom zákazky je vypracovanie projektovej dokumentácie pre stavebné povolenie a realizáciu stavby „Rekonštrukcia verejných budov v súlade s prírodou   
v projekte „Snina – mesto pripravené na klimatickú zmenu“ a inžinierska činnosť.

**Podrobný opis predmetu zákazky (predmetu obstarávania):** Podrobný opis predmetu zákazky je uvedený v Prílohe č. 1 - **Opis predmetu zákazky**

**CPV:** 71242000-6 Príprava projektov a návrhov, odhad nákladov

71200000-0 Architektonické a súvisiace služby

**3. Miesto dodania predmetu zákazky a termín**

Mesto Snina, Strojárska 2060/95, 069 01 Snina, erika.jankajova@snina.sk

Termín: 90 dní od účinnosti zmluvy

**4. Forma vzniku záväzku**

Zmluva o dielo

**5. Komplexnosť dodávky**

Celý predmet obstarávania

**6. Zdroje financovania**

Predmet zákazky bude financovaný z   Nórskeho finančného mechanizmu 2014 -2021 a štátneho rozpočtu Slovenskej republiky. Splatnosť faktúry je 14 dní odo dňa vystavenia faktúry.

**7. Podmienky účasti**

Doklady a dokumenty, prostredníctvom ktorých uchádzač preukazuje splnenie podmienok účasti   
vo verejnom obstarávaní:

7.1 Uchádzač musí spĺňať podmienku účasti týkajúcu sa osobného postavenia uvedená v § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – *je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmetu zákazky.*

7.2 Uchádzač musí spĺňať podmienku účasti týkajúcu sa osobného postavenia uvedená v § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – *nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.*

Splnenie podmienky účasti **podľa § 32 ods. 1 písm. e) zákona o verejnom obstarávaní** uchádzač preukáže doloženým dokladom o oprávnení dodávať tovar, uskutočňovať stavebné práce alebo  
poskytovať službu, ktorý zodpovedá predmetu zákazky.

Verejný obstarávateľ si splnenie podmienky účasti uchádzača **podľa § 32 ods. 1 písm. e) zákona   
o verejnom obstarávaní overí na verejne dostupných portáloch** obchodného registra alebo živnostenského registra, resp. iného relevantného registra.

Splnenie podmienky účasti **podľa § 32 ods. 1 písm. f) zákona o verejnom obstarávaní** uchádzač preukáže **čestným vyhlásením** v zmysle Prílohy č. 2.

V prípade, ak má uchádzač platný zápis v zozname hospodárskych subjektov podľa § 152 zákona o verejnom obstarávaní, doklad podľa § 32 ods. 1 písm. e) a f) nepredkladá.

**8. Predkladanie cenových ponúk**

* 1. Cenová ponuka predmetu zákazky sa predkladá na celý predmet zákazky.
  2. Cenová ponuka sa predkladá prostredníctvom vyplneného Dotazníka uchádzača a návrhu   
     na plnenie kritérií, ktorý je samostatným dokumentom tejto výzvy na predkladanie ponúk. Cenová ponuka musí byť vypracovaná na celý predmet zákazky podľa opisu predmetu zákazky. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

8.3.Lehota na predkladanie ponúk je do: **08. 11. 2021 do 10.00 hod.**

8.4 Cenové ponuky sa doručujú:

Uchádzači predložia svoje ponuky priamo do systému JOSEPHINE umiestnenom   
na webovej adrese https://josephine.proebiz.com/ Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne: - dokumenty uchádzač vkladá v okne „PONUKY“   
v časti „Ponuka (súbor priloží uchádzač cez tlačidlo +)“. V prípade otázok týkajúcich sa registrácie

a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999.

8.5 Každá ponuka, ktorú verejný obstarávateľ príjme v lehote na predkladanie ponúk, v rámci  
 systému JOSEPHINE bude prijatá na vyhodnotenie. Preto iné miesto na predloženie ponuky ako   
 uvedené v tejto výzve, verejný obstarávateľ neuzná. Ponuky predložené po uplynutí lehoty na   
 predloženie ponúk (pri elektronickom podaní je rozhodujúci serverový čas verejného  
 obstarávateľa), nebude zaradená do vyhodnotenia.

**9. Obsah ponuky**

Vo svojej ponuke uchádzač predloží:

- Doklady preukazujúce splnenie podmienok účasti podľa § 32 ods. 1 písm. e) a f) zákona  
 o verejnom obstarávaní podľa bodu 7. tejto výzvy

- Úplne vyplnený Návrh uchádzača na plnenie kritérií na vyhodnotenie ponúk (Príloha č.2)

- Čestné vyhlásenie uchádzača - podpísané oprávnenou osobou (Príloha č.3)

- Doplnený návrh Zmluvy o dielo podpísaný uchádzačom alebo oprávnenou osobou (Príloha č. 4)

**10. Kritériá na vyhodnotenie ponúk:**

Pre určenie PHZ – priemer cenových ponúk v EUR bez DPH.

Pre vyhodnotenie prieskumu trhu § 117 zákona o verejnom obstarávaní: Najnižšia cena s DPH   
za dodanie celého predmetu zákazky.

**11. Otváranie ponúk:** 08. 11. 2021 o 11.00 hod., v systéme JOSEPHINE.

1. **Postup pri otváraní ponúk:** otváranie ponúk sa uskutoční elektronicky, je neverejné.

**13. Doplňujúce informácie:**

13.1 Verejný obstarávateľ si vyhradzuje právo použiť ponuky získané v rámci prieskumu na určenie PHZ aj na vyhodnotenie prieskumu trhu podľa § 117 ZVO v prípade, ak aspoň jedna cenová ponuka neprekročí sumu10 000 EUR s DPH.

13.2 Po vyhodnotení cenových ponúk budú uchádzači oboznámení s výsledkom vyhodnotenia ponúk prostredníctvom elektronickej správy.

13.3 Verejný obstarávateľ si vyhradzuje právo ani jednu z predložených ponúk neprijať v prípade, ak predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.

13.4 Všetky výdavky spojené s prípravou, predložením dokladov a predložením cenovej ponuky idú na ťarchu uchádzača. Správne poplatky (poplatky za stanoviská) hradí verejný obstarávateľ (objednávateľ).

13.5 Úspešný uchádzač bude vyzvaný na rokovanie k dodaniu predmetu zákazky. V prípade, že odstúpi od svojej ponuky, ktorú predložil, bude rokovanie ukončené, a na rokovanie bude vyzvaný ďalší uchádzač nasledujúci v poradí úspešnosti.

Snina 27.10.2021 Zverejnené na profile: 27.10.2021

....................................................................

JUDr. Mgr. Miriam Slobodníková, PhD.

osoba poverená realizáciou verejného obstarávania

Príloha č. 1 - Opis predmetu zákazky

Príloha č. 2 - Návrh uchádzača na plnenie kritérií na vyhodnotenie ponúk

Príloha č. 3 - Čestné vyhlásenie uchádzača

Príloha č. 4 - Návrh Zmluvy o dielo podpísaný uchádzačom alebo oprávnenou osobou